
COMPARTIMENT SCOLI
Nr. SC2013 -31721/26.11.2013
REFERAT
privind   completarea şi  modificarea  Hotărârii  Consiliului Local nr. 65/26.02.2013  

 pentru aprobarea metodologiei privind închirierea spaţiilor temporar disponibile situate în incinta unităţilor de învăţământ preuniversitar de stat
         Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli,  urmare adresei cu nr. SC.2013-31721/06.11.2013 a dl. consilier  Sandu Ştefan   care a iniţiat   proiectul de hotărâre  privind  modificarea Hotărârii Consiliului Local nr. 65/26.02.2013 pentru   aprobarea metodologiei privind închirierea spaţiilor temporar disponibile situate în incinta unităţilor de învăţământ preuniversitar de stat.
          Prin Hotărârea Consiliului Local nr. 65/26.02.2013 s-au  aprobat următoarele:

· metodologia de închiriere a spatiilor temporar disponibile situate în incinta instituţiilor
de învăţământ preuniversitar de stat din Municipiul Timişoara conform Anexei 1 parte integrantă din hotărâre;

          -   preluarea de către Municipiul Timişoara a contractelor încheiate de  unităţile de învăţământ,  aflate in derulare,  în condiţiile prevăzute de metodologia  privind închirierea spatiilor temporar disponibile situate in incinta unităţilor de învăţământ preuniversitar de stat din Municipiul Timişoara;

 -  tarifele pentru închirierea spaţiilor temporar disponibile situate in incinta unităţilor de

învăţământ preuniversitar de stat, prevăzute în  Anexa nr. 2 la hotărâre.

       Prin Hotărârea nr. 299/30.05.2013  s-au aprobat noile tarife pentru închirierea spaţiilor temporar disponibile situate în incinta unităţilor de învăţământ preuniversitar de stat, prevăzute în Anexa 1, parte integranta din hotărâre şi a fost revocată  Anexa  nr. 2 la Hotărârea Consiliului Local nr. 65/26.02.2013.
       Prin  Proiectul de hotărâre iniţiat, privind  modificarea şi completarea  Hotărârii Consiliului Local nr. 65/26.02.2013 pentru   aprobarea metodologiei privind închirierea spaţiilor temporar disponibile situate în incinta unităţilor de învăţământ preuniversitar de stat, dl. consilier Sandu Ştefan   a propus  următoarele:

        „ Art.1: Se interzice  comercializare  în incinta  unităţilor de învăţământ preuniversitar de stat a alimentelor  care contravin Legii nr. 123/2008.

           Art.2: Anexa 1 se modifică  conform cerinţelor  prevăzute la art.1 şi va avea  forma ataşată  actualei hotărâri.

           Art.3: Anexa 2 se modifică conform cerinţelor  prevăzute la art.1 şi va avea  forma ataşată  actualei hotărâri.

      Art. 4 : Restricţiile privind anumite categorii de alimente şi băuturi nu se aplică  cancelariei destinate în exclusivitate  cadrelor didactice  unde copii şi adolescenţii nu au acces. 

     Conform Procesului verbal  nr. 3 al şedinţei  din data de 05.11.2013, Comisia  de  analiză  a spatiilor temporar disponibile situate în imobilele instituţiilor  şcolare, medicale, sportive si culturale, a analizat  solicitările transmise  de şcoli privind  închirierea   spaţii temporar disponibile din unităţile de învăţământ  şi a  fost de acord cu  închirierea  spaţiilor  în următoarele  condiţii:
            - automatele  de băuturi  calde să fie  amplasate   în spaţiile destinate  în exclusivitate  cadrelor didactice ( cancelarie , cabinete  etc) şi  în consecinţă modificarea caietelor de sarcini   corespunzător propunerii făcute;

            - în spaţiile   care vor fi închiriate  pentru    bufete de incintă, să nu  fie  comercializate   produse  alimentare  nerecomandate, prevăzute în  Anexa 1 la  Ordinul Ministerului Sănătăţii nr. 1.563/ 2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi şi în consecinţă modificarea caietelor de sarcini   corespunzător propunerii făcute.                                                                                                                                                                                      
      Totodată,   propunem ca pentru   spaţiile ce se vor închiria la  licitaţie,  organizarea acesteia să fie făcută  doar dacă sunt admişi  să  participe  minim doi ofertanţi, iar atribuirea  prin licitaţie publică  se realizează  numai dacă există cel puţin o ofertă peste valoarea de  pornire a licitaţiei.

        Închirierea spatiilor temporar disponibile din incinta  unităţilor de învăţământ se poate face în condiţiile legii, prin licitaţie publica, pe o perioadă de un an,  cu posibilitatea prelungirii prin acte adiţionale  până la maxim 4 ani  cu acordul părţilor, la solicitarea scrisă a chiriaşului, făcută cu minim 30 de zile  înainte de expirarea termenului de închiriere. 
         Având în vedere cele mai sus menţionate, Proiectul de hotărâre iniţiat de dl. consilier Sandu Ştefan precum   şi  condiţiile de închiriere propuse  de Comisia  de  analiză  a spatiilor temporar disponibile situate în imobilele instituţiilor  şcolare, medicale, sportive si culturale, menţionate în Procesului verbal  nr. 3 al şedinţei  din data de 05.11.2013,  solicităm Consiliului Local al Municipiului Timişoara să analizeze  şi să aprobe:
   1.  Completarea  art. 1  din   Hotărârea Consiliului Local nr. 65/26.02.2013  prin  introducerea  alin 2 şi alin 3 cu  următorul conţinut : 
   „ Alin.2  Se interzice  comercializarea  în incinta  unităţilor de învăţământ preuniversitar de stat a alimentelor  care contravin Legii nr. 123/2008, prevăzute în  Anexa 1 la  Ordinul Ministerului Sănătăţii nr. 1.563/ 2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi”.

     „ Alin. 3. Automatele  de băuturi  calde  vor fi  amplasate  în spaţiile destinate  în exclusivitate  cadrelor didactice ( cancelarie , cabinete  etc)”.
    2. Închirierea spatiilor temporar disponibile din incinta  unităţilor de învăţământ se poate face în condiţiile legii, prin licitaţie publica, pe o perioadă de un an,  cu posibilitatea prelungiri prin acte adiţionale  până la maxim 4 ani  cu acordul părţilor, la solicitarea scrisă a chiriaşului, făcută cu minim 30 de zile  înainte de expirarea termenului de închiriere.

    3. Licitaţia va fi organizată doar dacă  sunt admişi  să  participe  minim doi ofertanţi, iar atribuirea  prin licitaţie publică  se realizează  numai dacă există cel puţin o ofertă peste valoarea de  pornire a licitaţiei. 

  4. Modificarea şi  completarea  metodologiei privind închirierea spaţiilor temporar disponibile situate în incinta unităţilor de învăţământ preuniversitar de stat prevăzută  în  Anexă  la  hotărâre care va înlocui  Anexa 1 la  Hotărârea Consiliului Local nr. 65/26.02.2013.          

                                                                                                                                                                                          5. Tarifele privind  închirierea spaţiilor temporar disponibile  din incinta unităţilor de  învăţământ preuniversitar de stat   din Municipiul Timişoara  sunt prevăzute în  Anexa 1 la Hotărârea nr.                                                                                                                            
 299/30.05.2013  privind  aprobarea noile tarife pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara
   6.  Celelalte prevederi ale  Hotărârii Consiliului Local nr. 65/26.02.2013  rămân neschimbate.                 

